Chennai Rain LIVE Updates: भारी बारिश से अब तक 14 लोगों की मौत, मृतकों के परिजनों के लिए मुआवजे की घोषणा
तमिलनाडु राज्य के राजस्व और आपदा प्रबंधन मंत्री के.के.एस.एस.आर. रामचंद्रन ने राज्य में भारी बारिश के दौरान जान गंवाने वाले लोगों के परिवारों को 4 लाख रुपये की आर्थिक सहायता देने की घोषणा की है।
चेन्नई समेत पूरे तमिलनाडु में बारिश से अब तक 14 लोगों की मौत हो चुकी है। लोगों को फिलहाल बारिश से राहत मिलने के आसार नहीं है। चेन्नई में राज्य के सरकारी अस्पतालों से 250 से अधिक लोगों को स्थानांतरित किया गया। आईएमडी ने भविष्यवाणी की है कि राज्य के कई हिस्सों में बारिश कम होगी लेकिन नीलगिरी, कन्याकुमारी, वेल्लोर, रानीपेट और कोयंबटूर जिलों में कुछ और दिनों के लिए भारी बारिश की भविष्यवाणी की गई है। तमिलनाडु राज्य के राजस्व और आपदा प्रबंधन मंत्री के.के.एस.एस.आर. रामचंद्रन ने राज्य में भारी बारिश के दौरान जान गंवाने वाले लोगों के परिवारों को 4 लाख रुपये की आर्थिक सहायता देने की घोषणा की है। मंत्री ने आश्वासन दिया कि शोक संतप्त परिवारों को एक सप्ताह में चेक दिया जाएगा। 